  Виталий Пронин Кинлэн йыртэмась пумысен иворез вань, вазиськыны луоз уголовной розыскын ужасьёслы таӵе телефонъёсъя: 8 (3412) 696-000, 416-001, 8-912-754-22-02.7-тӥ апреле 14 час котырын Ижысь Труд урамысь Сбербанке пиосмурт пыриз. Гранаталы укшась арбериен кышкатыса, 624 сюрс манетэз капыртӥз но пегӟиз. Лушкаськись туннэ но эрикын на. Югдурез утисьёс вазисько калыклы, сое кырмыны юрттэт курыса. Банкысь потыса, йыртэмась бызьыса кошкем Т. Барамзина ульча кузя. Пиосмуртлы ог 30 арес, ӝуждалаез 170 сантиметр котыр, шоро-куспо мугоро. Дӥсяськемын вылэм сьӧд курткаен, бейсболкаен, кроссовкиен но перчаткиосын, пельпумаз - сьӧд сумка. Кинлэн йыртэмась пумысен иворез вань, вазиськыны луоз уголовной розыскын ужасьёслы таӵе телефонъёсъя: 8 (3412) 696-000, 416-001, 8-912-754-22-02. Ольга Корепанова  